### Beslutning

Fremsendes til Økonomiudvalget til behandling i henhold til beslutning i byrådets møde den 25. marts 2020.

### Resumé

Udvalget for Mangfoldighed og Ligestilling (fremover benævnt ”Udvalget”) har arbejdet ud fra Byrådets vedtagne kommissorium 2018-2019. Det arbejde er nu afsluttet. Derfor skal Byrådet vedtage et nyt kommissorium for Udvalget, som skal gælde for 2020-2021.

Udvalget vil fokusere på at øge den demokratiske deltagelse. Det skyldes, at der er en gruppe af borgere, som sjældent stemmer ved valg og som ikke deltager i den demokratiske samtale.

Målet er at skabe en god by for alle og en by med en høj sammenhængskraft.

### Indstilling

Det indstilles:

At 1) Byrådet vedtager, at Udvalget for Mangfoldighed og Ligestilling i perioden 2020-2021 arbejder med hovedemnet: ”øget demokratisk deltagelse i de borgergrupper, hvor den demokratiske deltagelse er lav”.

At 2) Byrådet vedtager at Udvalget for Mangfoldighed og Ligestilling i perioden 2020-2021 arbejder med følgeemnet: ”LGBT+HUSET”.

At 3) Byrådet vedtager at Udvalget for Mangfoldighed og Ligestilling samarbejder med ”Handletank for lokal demokrati”

### Sagens forløb

02-03-2020 Magistraten

Fremsendes til [adresse] med bemærkning, at Magistraten i mødet den 2. marts 2020 anbefaler, at byrådet tiltræder Borgmesterens Afdelings indstilling af 18. februar 2020.

Rådmand Sørine Kjær kan ikke tiltræde indstillingen.

Borgmester Richard Johansen og rådmand Matthias Jeppesen deltog ikke sagens behandling.

 11-03-2020 Aarhus Byråd

Sagens behandling blev udsat  i byrådets møde den 11. marts 2020.

 25-03-2020 [adresse]
Fremsendes til Økonomiudvalget til behandling i henhold til beslutning i byrådets møde den 25. marts 2020.
 22-04-2020 Økonomiudvalget
Udvalget kunne enstemmigt tiltræde indstillingen i overensstemmelse med Magistratens anbefaling.
 29-04-2020 Aarhus Byråd

Sandra Kjær med bemærkning, at byrådet i sit møde den 29. april 2020 har vedtaget Magistratens indstilling i overensstemmelse med erklæring fra Økonomiudvalget af 22. april 2020.

Dansk Folkepartis byrådsgruppe kunne ikke tiltræde indstillingen.